Document ID: 32004D0082

Απόφαση της Επιτροπής
της 15ης Ιανουαρίου 2004
για την τροποποίηση της απόφασης 2002/199/ΕΚ σχετικά με τους όρους υγείας των ζώων και την κτηνιατρική πιστοποίηση για τις εισαγωγές ζώντων βοοειδών και χοίρων από ορισμένες τρίτες χώρες
[κοινοποιηθείσα υπό τον αριθμό Ε(2003) 5353]
(Κείμενο που παρουσιάζει ενδιαφέρον για τον ΕΟΧ)
(2004/82/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων προέλευσης τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 8 παράγραφος 1,
Εκτιμώντας τα ακόλουθα:
(1) Η απόφαση 2002/199/ΕΚ της Επιτροπής(3) καθόρισε τους όρους υγείας των ζώων και την κτηνιατρική πιστοποίηση για τις εισαγωγές ζώντων βοοειδών και χοίρων από ορισμένες τρίτες χώρες.
(2) Η κατάσταση της υγείας των ζώων όσον αφορά τις ασθένειες των χοίρων, και ιδίως την κλασική πανώλη των χοίρων, στην Εσθονία, τη Λεττονία, τη Λιθουανία, τη Μάλτα, την Πολωνία, ορισμένες περιφέρειες της Σλοβακικής Δημοκρατίας και τη Σλοβενία αξιολογήθηκε και κρίθηκε ικανοποιητική.
(3) Επιπροσθέτως, για να εξασφαλιστεί σαφήνεια και συνέπεια πριν από την προσχώρηση, πρέπει να χορηγηθούν οι άδειες που απομένουν για την εισαγωγή ζώντων ζώων στην Κοινότητα, όταν η κατάσταση της υγείας των ζώων το δικαιολογεί.
(4) Επομένως, τα κράτη μέλη πρέπει να επιτρέπουν την εισαγωγή ζώντων χοίρων από τις χώρες αυτές στην Κοινότητα.
(5) Επιπλέον, είναι σκόπιμο να γίνει ενημέρωση των ονομασιών, περιλαμβανομένων των περιφερειών και των κωδικών ISO για ορισμένες από τις αναφερόμενες τρίτες χώρες.
(6) Η απόφαση 2002/199/ΕΚ πρέπει να τροποποιηθεί ανάλογα.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και ΙΙ της απόφασης 2002/199/ΕΚ αντικαθίστανται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται από τις 24 Μαρτίου 2004.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 15 Ιανουαρίου 2004.

Labels: 0
3
5
6